**Határozat: 219-223  
 227**

**Rendelet: 15-17**

**Jegyzőkönyv**

**Zalakaros Város Önkormányzata Képviselőtestülete**

**2019. augusztus 07-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. augusztus 07-én** 08,30 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Szirtes Balázs képviselők, Szabóné dr. Csányi Marianna jegyző, Torma László aljegyző.

Az ülésen nincs jelen Kötő Attila és Magyar Mária képviselő.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Horváth Vencel és Szirtes Balázs képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **A helyi adókról szóló 18/2015. (IX.11.) önkormányzati rendelet módosítása**Előadó: Novák Ferenc polgármester
2. **A településkép védelméről szóló 6/2019. (III.14.) önkormányzati rendelet egyes rendelkezéseinek hatályon kívül helyezése**Előadó: Novák Ferenc polgármester
3. **Zalakaros 1323/9 hrsz-ú ingatlanon lévő műhely és raktár bérbeadása tárgyú pályázati felhívásra beérkezett ajánlatok elbírálása** **ZÁRT**Előadó: Novák Ferenc polgármester
4. **Zalakaros, Petőfi utca keleti oldalán lévő árok lefedés, illetve 1. opciós tételként 28 db burkolt beálló kialakítása, valamint 2. opciós tételként 5 db közvilágítási lámpatest áthelyezése vállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás eredményhirdetése ZÁRT**Előadó: Novák Ferenc polgármester
5. **„Fürdő Hotelben játszótér, fitnesz park, lift építése” tárgyú nyílt közbeszerzési eljárás eredményhirdetés és új eljárás megindítása ZÁRT**Előadó: Novák Ferenc polgármester
6. **Egyebek**

Novák Ferenc: Javasolja felvételre a meghívóban nem szereplő a 6. számú Egyebek napirend keretében a 6/1. számú aKépviselőtestület és szervei szervezeti és működési szabályzatról szóló 31/2014.(XI.27.) számú önkormányzati rendelet módosítása című, a 6/2. számú a Helyi választási bizottság tagjainak és póttagjainak megválasztása című és a 6/3. számú a Szent Anna templom mögötti járdaszakasz felújítása című napirendek napirendre vételét.

Novák Ferenc: Szavazásra teszi fel az elhangzott javaslatot.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta.

Novák Ferenc: A napirendi pontok felvételére vonatkozó döntések figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

**Az elfogadott napirend:**

1. **A helyi adókról szóló 18/2015. (IX.11.) önkormányzati rendelet módosítása**Előadó: Novák Ferenc polgármester
2. **A településkép védelméről szóló 6/2019. (III.14.) önkormányzati rendelet egyes rendelkezéseinek hatályon kívül helyezése**Előadó: Novák Ferenc polgármester
3. **Zalakaros 1323/9 hrsz-ú ingatlanon lévő műhely és raktár bérbeadása tárgyú pályázati felhívásra beérkezett ajánlatok elbírálása** **ZÁRT**Előadó: Novák Ferenc polgármester
4. **Zalakaros, Petőfi utca keleti oldalán lévő árok lefedés, illetve 1. opciós tételként 28 db burkolt beálló kialakítása, valamint 2. opciós tételként 5 db közvilágítási lámpatest áthelyezése vállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás eredményhirdetése ZÁRT**Előadó: Novák Ferenc polgármester
5. **„Fürdő Hotelben játszótér, fitnesz park, lift építése” tárgyú nyílt közbeszerzési eljárás eredményhirdetés és új eljárás megindítása ZÁRT**Előadó: Novák Ferenc polgármester
6. **Egyebek  
    6/1. A Képviselőtestület és szervei szervezeti és működési szabályzatról  
    szóló 31/2014.(XI.27.) számú önkormányzati rendelet módosítása** Előadó: Novák Ferenc polgármester

**6/2. Helyi választási bizottság tagjainak és póttagjainak megválasztása** Előadó: Novák Ferenc polgármester

**6/3. Szent Anna templom mögötti járdaszakasz felújítása** Előadó: Novák Ferenc polgármester

Novák Ferenc: Javasolja zárt ülés keretében történő megtárgyalását az elfogadott napirendben szereplő 3. és 4. napirendi pont, valamint az 5. napirendi ponton belül a „Fürdő Hotelben játszótér, fitnesz park, lift építése” tárgyú nyílt közbeszerzési eljárás eredményhirdetése napirendi rész zárt ülés keretében történő megtárgyalását figyelemmel az Mötv. 46. §. /2/ bekezdés c./ pontjára, továbbá elrendeli, hogy az 5. napirendi ponton belül a TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittness eszközök telepítése, valamint a lift beépítésevállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás megindítása című napirendi rész kapcsán zárt ülés keretében határoz a képviselőtestület a rendelkezésre álló fedezetről és a felkérni kívánt szereplőkről, mely az ajánlatok bontásáig nem hozható nyilvánosságra, figyelemmel a közbeszerzésekről szóló 2015. évi CXLIII. törvény (Kbt.) 113. § (2) bekezdésére, valamint az Mötv. 46. §. /2/ bekezdés c./ pontjára.

Szavazásra teszi fel az elhangzott javaslatot.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 219/2019. (VIII.07.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 3. és 4. napirendi pont, valamint az 5. napirendi ponton belül a „Fürdő Hotelben játszótér, fitnesz park, lift építése” tárgyú nyílt közbeszerzési eljárás eredményhirdetése napirendi rész zárt ülés keretében történő megtárgyalását figyelemmel az Mötv. 46. §. /2/ bekezdés c./ pontjára, továbbá elrendeli, hogy az 5. napirendi ponton belül a TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittness eszközök telepítése, valamint a lift beépítésevállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás megindítása című napirendi rész kapcsán zárt ülés keretében határoz a képviselőtestület a rendelkezésre álló fedezetről és a felkérni kívánt szereplőkről, mely az ajánlatok bontásáig nem hozható nyilvánosságra, figyelemmel a közbeszerzésekről szóló 2015. évi CXLIII. törvény (Kbt.) 113. § (2) bekezdésére, valamint az Mötv. 46. §. /2/ bekezdés c./ pontjára.

**Napirend tárgyalása:**

1. **A helyi adókról szóló 18/2015. (IX.11.) önkormányzati rendelet módosítása**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 179/2019. (VIII.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 179/2019. (VIII.07.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

A bizottság javasolja a képviselőtestület számára, hozzon olyan tartalmú határozatot, hogy kérje fel a polgármestert, a szálláshely-szolgáltatási tevékenység folytatásának feltételeiről szóló jogszabályváltozásokról készüljön tájékoztató a szálláshely szolgáltatók részére.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 15/2019. (VIII.08.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel bizottsági javaslatot, hogy a képviselőtestület az alábbi határozati javaslatot fogadja el: Zalakaros Város Önkormányzat Képviselőtestülete felkéri a polgármestert, a szálláshely-szolgáltatási tevékenység folytatásának feltételeiről szóló jogszabályváltozásokról készüljön tájékoztató a szálláshely szolgáltatók részére.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 220/2019. (VIII.07.) számú határozata:**

Zalakaros Város Önkormányzat Képviselőtestülete felkéri a polgármestert, a szálláshely-szolgáltatási tevékenység folytatásának feltételeiről szóló jogszabályváltozásokról készüljön tájékoztató a szálláshely szolgáltatók részére.

Határidő: 2019. augusztus 31.

Felelős: Novák Ferenc polgármester

Operatív felelős: Csöndör Anita adóügyi-és igazgatási ügyintéző

1. **A településkép védelméről szóló 6/2019. (III.14.) önkormányzati rendelet egyes   
    rendelkezéseinek hatályon kívül helyezése**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 180/2019. (VIII.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 180/2019. (VIII.07.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 16/2019. (VIII.08.) önkormányzati rendeletét a településkép védelméről szóló 6/2019. (III.14.) önkormányzati rendelet módosításáról.

(A rendelet hiteles szövege a jegyzőkönyv melléklete.)

**6/1. A Képviselőtestület és szervei szervezeti és működési szabályzatról szóló  
 31/2014.(XI.27.) számú önkormányzati rendelet módosítása** Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 182/2019. (VIII.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 182/2019. (VIII.07.) számú határozata:**

A bizottság javasolja a képviselőtestület számára az előterjesztés szerinti rendeleti javaslat 1.2. és 3. §-ának elfogadását.

A bizottság javasolja továbbá a képviselőtestület számára, hogy hozzon olyan tartalmú határozatot, az előterjesztés szerinti rendeleti javaslat 4. és 5. §-a valamint a képviselői javaslat szerinti módosítás kerüljön vissza a szeptemberi soros képviselőtestületi ülésre.

Novák Ferenc: Szavazásra teszi fel a rendeleti javaslat elfogadását a bizottsági javaslat szerint, vagyis az előterjesztés szerinti rendeleti javaslat 1.2. és 3. §-a kerüljön elfogadásra.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta az alábbi rendeletet fogadta el:

Zalakaros Város Önkormányzat Képviselőtestülete megalkotja a 17/2019. (VIII.08.) önkormányzati rendeletét a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Novák Ferenc: Egyetért azzal a bizottsági javaslattal, hogy az egyéb módosítási javaslatokat rendes testületi ülésen kell megtárgyalni, így azt vissza kell hozni a szeptemberi ülésre.

Szavazásra teszi fel az alábbi határozati javaslatot: Zalakaros Város Önkormányzat Képviselőtestülete úgy határoz, hogy a Képviselőtestület és szervei szervezeti és működési szabályzatról szóló 31/2014.(XI.27.) számú önkormányzati rendelet módosítása napirend keretében tárgyalt előterjesztés szerinti rendeleti javaslat 4. §-a (Az Mötv. 68. § (2) bekezdése értelmében, amennyiben a képviselő-testület - határozatképtelenség vagy határozathozatal hiánya miatt - két egymást követő alkalommal ugyanazon ügyben nem hozott döntést, a polgármester a szervezeti és működési szabályzatban meghatározott ügyben - a 42. §-ban meghatározott ügyek kivételével - döntést hozhat. A polgármester a döntésről a képviselő-testületet a következő ülésen tájékoztatja. A Zala Megyei Kormányhivatal megállapította, hogy a képviselő-testület a fenti kötelezettségének nem tett eleget, amikor az Mötv. fent hivatkozott rendelkezése alapján az SZMSZ-ben nem rendelkezett azon ügyekről, amelyekben a polgármester döntést hozhat. A 4.§ erre vonatkozó javaslatot tartalmazott.) és 5. §-a (a jegyzői és az aljegyzői tisztség együttes betöltetlensége, illetve tartós távolléte, akadályoztatása esetén a jegyzői feladatok ellátására vonatkozó javaslatot tartalmazott) valamint a képviselői javaslat szerinti módosítás kerüljön vissza a szeptemberi soros képviselőtestületi ülésre.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 221/2019. (VIII.07.) számú határozata:**

Zalakaros Város Önkormányzat Képviselőtestülete úgy határoz, hogy a Képviselőtestület és szervei szervezeti és működési szabályzatról szóló 31/2014.(XI.27.) számú önkormányzati rendelet módosítása napirend keretében tárgyalt előterjesztés szerinti rendeleti javaslat 4. §-a (Az Mötv. 68. § (2) bekezdése értelmében, amennyiben a képviselő-testület - határozatképtelenség vagy határozathozatal hiánya miatt - két egymást követő alkalommal ugyanazon ügyben nem hozott döntést, a polgármester a szervezeti és működési szabályzatban meghatározott ügyben - a 42. §-ban meghatározott ügyek kivételével - döntést hozhat. A polgármester a döntésről a képviselő-testületet a következő ülésen tájékoztatja. A Zala Megyei Kormányhivatal megállapította, hogy a képviselő-testület a fenti kötelezettségének nem tett eleget, amikor az Mötv. fent hivatkozott rendelkezése alapján az SZMSZ-ben nem rendelkezett azon ügyekről, amelyekben a polgármester döntést hozhat. A 4.§ erre vonatkozó javaslatot tartalmazott.) és 5. §-a (a jegyzői és az aljegyzői tisztség együttes betöltetlensége, illetve tartós távolléte, akadályoztatása esetén a jegyzői feladatok ellátására vonatkozó javaslatot tartalmazott) valamint a képviselői javaslat szerinti módosítás kerüljön vissza a szeptemberi soros képviselőtestületi ülésre.

Határidő: 2019. augusztus 30.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens

**6/2. Helyi választási bizottság tagjainak és megválasztása**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 222/2019. (VIII.07.) számú határozata:**

Zalakaros Város Önkormányzat Képviselőtestülete

1./ a választási eljárásról szóló 2013. évi XXXVI. törvény 23.§-a alapján a helyi választási bizottságok tagjait és póttagjait az alábbiak szerint választja meg:

Tagok: Rédics László Zalakaros, Liget u. 26/c.

Szörcsök Jánosné Zalakaros, Fő u. 49.

Bazsó Ferencné Zalakaros, Csermely utca 14.

Póttagok: 1. Kiss József Zalakaros, Hegyalja u. 53

2. Horváth Lászlóné Zalakaros, Temető u. 5.

2./ Felkéri a jegyzőt, hogy gondoskodjon a helyi választási bizottság tagjaiként/póttagjaiként megválasztott személyek kiértesítéséről, valamint a funkció betöltéséhez szükséges eskü letételének előkészítéséről.

Határidő: 2019. augusztus 15.

Felelős: Novák Ferenc polgármester

Szabóné dr. Csányi Mariann jegyző

**6/3. Szent Anna templom mögötti járdaszakasz felújítása**

Előadó: Novák Ferenc polgármester

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 183/2019. (VIII.07.) számú határozata és a Pénzügyi, Városüzemeltetési, Ügyrendi és Humánpolitikai Bizottság 183/2019. (VIII.07.) számú határozata:**

A bizottság javasolja a képviselőtestület számára, fogadja el a Bauterc-Prizma Mélyépítő Műszaki és Kereskedelmi Kft. ajánlatát a Szent Anna templom mögötti járdaszakasz felújítására 580.000 Ft+27%Áfa, azaz 736.600 Ft összegben.

A bizottság javasolja a képviselőtestület számára, a felújítás fedezetét a 2019. évi fejlesztési kiadásokra elkülönített céltartalék terhére biztosítsa, valamint javasolja felhatalmazni a polgármestert a vállalkozási szerződés aláírására.

Novák Ferenc: Szavazásra teszi fel a bizottsági határozatot.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 223/2019. (VIII.07.) számú határozata:**

1./ Zalakaros Város Önkormányzat Képviselőtestülete elfogadja a Bauterc-Prizma Mélyépítő Műszaki és Kereskedelmi Kft. ajánlatát a Szent Anna templom mögötti járdaszakasz felújítására 580.000 Ft+27%Áfa, azaz 736.600 Ft összegben.

2./ Zalakaros Város Önkormányzat Képviselőtestülete a felújítás fedezetét a 2019. évi fejlesztési kiadásokra elkülönített céltartalék terhére biztosítja.

3./ Zalakaros Város Önkormányzat Képviselőtestülete felhatalmazza a polgármestert a vállalkozási szerződés aláírására.

Határidő: azonnal – vállalkozási szerződés aláírása

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Horváthné Juhász Barbara pénzügyi osztályvezető – tájékoztatásul a

költségvetés számára

Novák Ferenc: Bejelenti, hogy a képviselőtestület 08,42 órakor zárt ülés keretében folytatja tovább munkáját.

Novák Ferenc: Bejelenti, hogy a képviselőtestület 08,54 órakor nyílt ülés keretében folytatja tovább munkáját.

**5. „FÜRDŐ HOTEL fejlesztése Zalakaros és a Balaton régió fejlődésének**

**szolgálatában” című projekt keretében játszótéri és kültéri fittnes eszközök  
 telepítésére, valamint a lift beépítésére irányuló közbeszerzési eljárás  
 ajánlattételi felhívásának és dokumentációjának jóváhagyása** Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Novák Ferenc: Szavazásra teszi fel az alábbi határozati javaslat elfogadását: Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittness eszközök telepítése, valamint a lift beépítésevállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja.

Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 227/2019. (VIII.07.) számú határozata:**

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittness eszközök telepítése, valamint a lift beépítésevállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja.

2./ Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.

Határidő: 2019. augusztus 21.

Felelős: Novák Ferenc polgármester

Operatív felelős: Hohl-Szabó Edina projektmenedzser

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 08,56 órakor bezárta és bejelenti, hogy a képviselőtestület 08,56 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Horváth Vencel Szirtes Balázs

Jkv. hitelesítő Jkv. hitelesítő